OpenLLM-France/wikimedia huggingface dataset:
# Manicura

Una manicura és un tractament de bellesa cosmètic per a les ungles i mans que sol realitzar-se a casa o en un saló de bellesa. En una manicura es tallen o llimen les vores de les ungles, es realitzen massatges a les mans i s'aplica esmalt d'ungles. Quan aquest procediment es realitza en els peus, és denominat pedicura. Algunes manicures poden incloure la pintura de dissenys en les ungles o l'aplicació de petites calcomanies o joies d'imitació. Altres tractaments inclouen l'aplicació d'ungles artificials, el que és conegut com a "manicura francesa".
La persona que té com a ofici la cura i l'embelliment de les mans i, en especial, la cura i la pintura de les ungles, s'anomena Manicur (en femení manicura).

## Tipus de manicura
### Manicura Francesa

La manicura francesa pot fer-se mitjançant ungles artificials, les quals estan dissenyades per a semblar-se a les naturals i es caracteritzen per mancar de color de base o per tenir una basi color rosa amb puntes blanques. Les puntes de les ungles es pinten de blanc, mentre que la resta de l'ungla es poleix en un color rosa o una ombra adequada. També és comú aplicar una manicura francesa sobre les ungles naturals.

### Manicura amb oli calent

Una manicura amb oli calent és un tipus específic de manicura que neteja les cutícules i les estova amb oli. Poden utilitzar-se olis minerals, oli d'oliva o locions preparades en un escalfador elèctric.

### Tractaments amb cera de parafina

Les mans es poden submergir en cera de parafina fosa per a suavitzar-les i hidratar-les. La cera de parafina s'utilitza perquè pot ser escalfada a temperatures de més de 95° F (35 °C) sense cremar o ferir la mà. La calor intensa permet una absorció més profunda dels emol·lients i els olis essencials. La cera s'aplica sovint amb diversos ingredients botànics tals com àloe vora, camamilla o oli de l'arbre del te i les ceres de fruites tals com poma, préssec i maduixa s'utilitzen sovint en salons de bellesa. Els tractaments de cera de parafina sovint són més costosos que els tractaments estàndard de manicura, per la qual cosa són més escassos.

## Vegeu també

* Manicur
* Pedicura
* Paper d'esmeril
* Pinces
* Tallaungles

## Referències

* ↑ «What is a French Manicure?» (en angles). Conjecture Corporation, Data incorrecta. [Consulta: 21 desembre 2018].
# Lutter (Frieda)

* Per a altres significats, vegeu «Lutter».
El Lutter és un afluent del Frieda a l'estat de Turíngia al districte d'Eichsfeld. Neix a la cresta meridional del Westerwald a dos quilòmetres als nord-est de Grossbartloff.
Al seu marge es van construir vuit molins d'aigua: el Luttermühle, el Klostermühle, l'Spitzmühle, el Fiischmühle, el Fiegemühle, el Fromssche Mühle, el Hahnemühle i l'Entemühle.

## Afluents

* Rottenbach
* Steingraben
* Kellerborn
* Neunborner
* Wolfentalsbach
# Lutterbach

Lutterbach (en alsacià Lütterbàch) és un municipi francès, situat a la regió del Gran Est, al departament de l'Alt Rin. L'any 2004 tenia 6.070 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.678 | 4.036 | 4.742 | 5.039 | 5.325 | 5.581 |

## Administració

Llista d'alcaldes :
| Període | Identitat |
| 1945-1953 | Nicolas Sick |
| 1953-1977 | Marcel Baumgartner |
| 1977-2001 | Roger Winterhalter |
| 2001- | André Clad |
# Línia evolutiva de Sunkern

Aquesta línia evolutiva de Pokémon inclou Sunkern i Sunflora.

## Sunkern

Sunkern és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus planta i evoluciona a Sunflora.

## Sunflora

Sunkern és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus planta i evoluciona de Sunkern.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Sunkern a Bulbapedia (anglès)
* Sunflora a Bulbapedia (anglès)
Espècies de Pokémon :
# Línia evolutiva de Swinub

Aquesta línia evolutiva de Pokémon inclou Swinub, Piloswine i Mamoswine.

## Swinub

Swinub és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus gel i tipus terra i evoluciona a Piloswine.

### Als videojocs

Swinub només és disponible en Pokémon Silver i Gold on es troba a la Ruta Gelada i en Pokémon LeafGreen i FireRed. A Pokémon Diamond i Pearl es troba a la ruta 217. La femella i el mascle són idèntics. Posseeix bastanta velocitat, precisió i resistència.
Els seus HP són baixos (50) i no és gaire bo en la lluita; el seu atac és de 50 punts, la defensa de 40, la velocitat de 50 i la defensa i l'atac especial de 30.

## Piloswine

Piloswine és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus gel i tipus terra. Evoluciona de Swinub al nivell 33 i evoluciona a Mamoswine. Dota de velocitat, salt i resistència. El mascle té ullals llargs i la femella ullals curts.

## Mamoswine

Mamoswine és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus gel i tipus terra. Evoluciona de Piloswine quan hagi après Poder Passat. És resistent, saltador i fort. El mascle té els ullals més llargs que la femella.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Swinub a Bulbapedia (anglès)
* Piloswine a Bulbapedia (anglès)
* Mamoswine a Bulbapedia (anglès)
Espècies de Pokémon :
# Magstatt-le-Haut

Magstatt-le-Haut (en alsacià Obermàschgez) és un municipi francès, situat a la regió del Gran Est, al departament de l'Alt Rin. L'any 2007 tenia 286 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 222 | 233 | 216 | 217 | 210 | 227 |

## Administració

Llista d'alcaldes :
| Període | Identitat | Partit |
| 2001- | Bernard Sutter | |
# Maguindanao

Maguindanao (en filipí Magindanaw) és una província de les Filipines situada a la Regió Autònoma del Mindanao Musulmà (ARMM), a l'illa de Mindanao. Limita al nord amb Lanao del Sud, a l'est amb Cotabato i al sud amb Sultan Kudarat.
Té una extensió de 7.142 km² i una població d'1.273.715 habitants (2007), majoritàriament d'ètnia maguindanao, de religió islàmica, que parlen una llengua pròpia pertanyent al grup danao. La ciutat de Cotabato n'és independent administrativament i no forma part de la província, tot i que sovint hi és inclosa amb finalitats estadístiques. La capital és Shariff Aguak, abans coneguda com a Maganoy.
La província es va crear el 22 de novembre del 1973, com a segregació de la província de Cotabato. Entre els segles XVI i XIX s'hi va desenvolupar el Sultanat de Maguindanao.

## Divisió administrativa

Maguindanao es compon de 36 municipis, que alhora se subdiveixen en 492 barangays.
| Ampatuan Barira Buldon Buluan Datu Abdullah Sangki Datu Anggal Midtimbang Datu Blah T. Sinsuat Datu Hoffer Ampatuan Datu Odin Sinsuat (Dinaig) Datu Paglas Datu Piang Datu Salibo Datu Saudi-Ampatuan Datu Unsay Gen. S. K. Pendatun Guindulungan Kabuntalan (Tumbao) Mamasapano | Mangudadatu Mantanog Northern Kabuntalan Pagagawan Pagalungan Paglat Pandag Parang Rajah Buayan Shariff Aguak (Maganoy) Shariff Saydona Mustapha South Upi Sultan Kudarat (Nuling) Sultan Mastura Sultan sa Barongis (Lambayong) Talayan Talitay Upi |
# Maguilla

Maguilla és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Lo Vièlh Lunèl

Lunèl Vièlh (en francès Lunel-Viel) és un municipi occità del Llenguadoc, situat al departament de l'Erau, a la regió d'Occitània.

## Referències

* ↑ Topònims occitans de l'Erau
# Lo Vilot

Lo Vilot és una muntanya de 281 metres que es troba al poble de Sucs, dins del terme municipal de Lleida, a la comarca catalana del Segrià. Prop del cim podem trobar-hi un vèrtex geodèsic (referència 247111001). Avui dia forma part d'un parc amb elements arqueològics i de lleure.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Parc el Vilot de Sucs». [Consulta: 18 juliol 2014].
# Mahadji Sindhia

«Mahadji Sindhia» té aquests significats:
Nom de dos maharajas de Gwalior:
* Madhav Rao I Scindia
* Madhav Rao II Scindia
# Lístvenni (Khabàrovsk)

* Per a altres significats, vegeu «Lístvenni».
Lístvenni (en rus: Лиственный) és un poble (un possiólok) del krai de Khabàrovsk, a Rússia, que el 2012 no tenia cap habitant. Pertany al districte rural de Verkhnebureïnski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Mapa (desambiguació)

«Mapa» té aquests significats:
* mapa, una representació de l'espai.
* MAPA o monitoratge ambulatori de la pressió arterial
# Marc Viader i Bas

Marc Viader i Bas (Cardedeu, 1879 - Cardedeu, 21 de juliol de 1954) fou un empresari català del sector lleter.

## Biografia

Va iniciar la seva relació amb el sector làctic treballant com a empleat a la Granja Comas del carrer d'en Xuclà de Barcelona. El 1910 va aconseguir regentar aquest negoci que va ser l'inici d'una pròspera activitat comercial que el va portar a comprar sis granges més abans de 1936.
El 1925 va participar en la fundació de la societat anònima Letona de la qual va arribar a ser l'accionista majoritari. El 1931 va posar al seu fill Joan Viader Roger el front d'aquesta empresa.
La seva activitat com a criador i comerciant de bestiar va contribuir a la millora i increment de la cabana de vacum de Catalunya, potenciant la introducció de la raça frisona al Vallès i guanyant algun concurs sectorial.
Va fundar a Cardedeu la Granja Model, que porta el seu nom, projectada per l'arquitecte Manuel Joaquim Raspall, a qui es deu també la remodelació de la Torre Viader.
Va estar casat amb Matilde Roger i Canals, amb qui tingué vuit fills.

## Referències

* 1 2 «Necrològica de Marc Viader». La Vanguardia, 22-07-1954, pàg. 14.
* ↑ La Vanguardia, 21-10-1910, p. 4.
* ↑ Martí Escayol, p. 151-157.
* ↑ Giralt i Raventós,Emili. Universitat de Barcelona. Història agrària dels Països Catalans, 2004, p. 232. ISBN 8447527859.
* ↑ Vallbona, Rafael «El cacaolat a la universitat». El Mundo, 16-09-2006, pàg. 4.
* ↑ La Vanguardia, 18-11-1928, p. 36.

## Bibliografia

* Martí Escayol, Maria Antònia. El plaer de la xocolata: la història i la cultura de la xocolata a Catalunya. Cossetània Edicions, 2004. ISBN 8497910370.
* Pujol, Josep. «Joan Viader Roger (1906-1976)». A: Cien empresarios catalanes. Madrid: Lid, 2001, p. 528-536.
* Raya, Xavier «Letona y Cacaolat, de la granja al mercado mundial». Cataluña económica, 426, 2001, pàg. 42-44.
* Viader Riera, Jordi. Els Viader, industrials lleters durant la República (1931-1939). Universitat Autònoma de Barcelona (treball de recerca), 2006.
# Macrognathus dorsiocellatus

Macrognathus dorsiocellatus és una espècie de peix pertanyent a la família dels mastacembèlids.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àsia: Myanmar.

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632.
* ↑ uBio (anglès)
* ↑ Britz, R., 2010. Species of the Macrognathus aculeatus group in Myanmar with remarks on Macrognathus caudiocellatus (Teleostei: Synbranchiformes: Mastacembelidae). Ichthyological Exploration of Freshwaters, 20 (4) (2009): 295-308.
* 1 2 3 FishBase (anglès)

## Enllaços externs

* AQUATAB
# Macrognathus keithi

Macrognathus keithi és una espècie de peix pertanyent a la família dels mastacembèlids.

## Descripció

* Fa 22 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Àsia: el nord de Borneo.

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632.
* ↑ uBio (anglès)
* ↑ Herre, A. W. C. T., 1940. New species of fishes from the Malay Peninsula and Borneo. Bulletin of the Raffles Museum Núm. 16: 5-26, Pls. 1-20.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Martin-Smith, K.M. i H.H. Tan, 1998. Diversity of freshwater fishes from eastern Sabah: annotated checklist for Danum valley and a consideration of inter- and intra-catchment variability. Raffles Bull. Zool. 46(2):573-604.
* ↑ Chong, V.C., P.K.Y. Lee i C.M. Lau, 2010. Diversity, extinction risk and conservation of Malaysian fishes J Fish Biol. 76(9):2009-2066.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi = Ikan air tawar Indonesia Bagian Barat dan Sulawesi. Periplus Editions, Hong Kong. 344 p.
* ↑ Martin-Smith, K.M., 1996. Length/weight relationships of fishes in a diverse tropical freshwater community, Sabah, Malaysia. J. Fish Biol. 49:731-734.
* ↑ Parenti, L.R. i K.K.P. Lim, 2005. Fishes of the Rajang basin, Sarawak, Malaysia. Raffles Bull. Zool. Supplement (13):175-208.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Margarida de Savoia (1851-1926)

Margarida de Savoia (Torí, Regne de Sardenya-Piemont 1851 - Bordighera, Regne d'Itàlia 1926) fou una princesa de Savoia amb el tractament d'altesa reial. Esdevingué reina consort d'Itàlia pel seu casament amb Humbert I d'Itàlia.

## Orígens familiars

Va néixer el 20 de novembre de 1851 a la ciutat de Torí, capital en aquells moments del Regne de Sardenya-Piemont, filla del príncep Ferran de Savoia, duc de Gènova i de la princesa Elisabet de Saxònia. Era, per tant, neta del rei Carles Albert I de Sardenya i de l'arxiduquessa Maria Teresa d'Àustria per part de pare, i per part de mare pertanyia a la Casa de Wettin, essent neta del rei Joan I de Saxònia i de la princesa Amàlia de Baviera. Fou germana de Tomàs de Savoia, duc de Gènova.

## Núpcies i descendents

Es casà el 21 d'abril de 1868 a la ciutat de Torí amb el príncep i futur rei Humbert I d'Itàlia, fill del rei Víctor Manuel II d'Itàlia i de l'arxiduquessa Adelaida d'Àustria. D'aquesta unió en nasqué un únic fill:
* Víctor Manuel, futur rei d'Itàlia, nat el 1869 a Roma i mort a Alexandria el 1947. Es casà amb la princesa Helena de Montenegro.

## Vida social

Participà en moltíssimes activitats culturals italianes entre les quals destaca la fundació de la Casa di Dante o la Società del Quarteto. També fou benefactora de societats com la Creu Roja italiana. Apassionada de les joies amassà una important col·lecció de peces.
La popular pizza Margarida rebé l'esmentat nom en honor de la reina d'Itàlia i és feta amb els colors de la bandera italiana –el vermell de la tomaca, el verd de l'orenga i el blanc del formatge–.
# Mairieux

Mairieux és un municipi francès, situat a la regió dels Alts de França, al departament del Nord. L'any 2006 tenia 750 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 398 | 449 | 663 | 685 | 754 | 780 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Léon Loiseau | |
# Malanca

Malanca va ser una empresa italiana fabricant de motocicletes amb seu a Bolonya que va tenir activitat entre el 1956 i el 1986. Fundada per Mario Malanca, l'empresa va iniciar l'activitat construint peces mecàniques i boixes per a rodes de motocicleta abans de produir la seva primera moto completa el 1956.

## Història

L'empresa va tenir èxit a Itàlia i finalment va passar a produir motocicletes per a Àsia i Amèrica. Inicialment, Malanca muntava motors subministrats per Franco Morini, fins que, el 1960, va construir una nova fàbrica i va començar a produir-ne de propis. El 1973, Mario Malanca va presentar el primer motor bicilíndric Malanca de 125 cc al Saló de l'Automòbil de París. Aquell any mateix, Otello Buscherini va competir en curses de velocitat amb la Malanca 125.
El 1978, el fill de Mario, Marco Malanca, va ser nomenat conseller delegat de l'empresa, que en aquella època s'anomenava oficialment Malanca Motors SpA. Després del seu nomenament, la producció es va centrar principalment en models de 125 cc.
Després del pic de vendes de ciclomotors a Itàlia el 1980 i el seu posterior declivi, Malanca va passar a fabricar motocicletes de major cilindrada. Malgrat tot, no va aconseguir remuntar la crisi, sobretot pel fet que havia dedicat gran part de la seva existència i recursos als petits models de 125 cc, així com a la investigació i desenvolupament de motocicletes amb motor de 50 cc, tant per a les curses com per a la producció en sèrie. L'empresa va acabar plegant el 1986.

## Competició

Malanca va debutar en competició a Itàlia el 1968 amb els pilots Walter Villa i Otello Buscherini, els quals van arribar a guanyar sis campionats en les classes de 50 i 60 cc. Buscherini també va guanyar dos Grans Premis del Campionat del món de motociclisme, però es va morir mentre competia per a la marca al Gran Premi de les Nacions de 1976.
Després de la mort del seu campió, Malanca es va retirar de les competicions i només va reaparèixer en dues ocasions: un cop el 1978 amb els colors JPS (John Player Special) i de nou el 1985, aquesta vegada a la classe de 250cc amb Stefano Caracchi de pilot, sense gaire èxit.

## Models produïts

Entre els nombrosos models que va produir Malanca hi havia el ciclomotor Testa Rossa, l'escúter Vispetta i diverses motocicletes, entre elles:
* 75 Mario
* 125 E2C Sport
* 125 Mark Enduro
* Cocaine 125
* E2C 150
* E2CS
* GT180
* OB One
* OB One Racing

## Referències

* ↑ «Malanca Motorcycles» (en anglès). cybermotorcycle.com. Classic Motorcycles by Sheldon's Emu. [Consulta: 28 març 2019].
* ↑ Mucci, Alberto. «Ciao Vespa! Italians fall out of love with iconic moped» (en anglès). aljazeera.com. Al Jazeera. [Consulta: 28 març 2019].
* ↑ «Malanca 125. I modelli che hanno fatto storia» (en italià). moto.it. [Consulta: 28 març 2019].
* ↑ «The Malanca "Testa Rossa" 50: internationally fast - Italian Ways» (en anglès). italianways.com. [Consulta: 28 març 2019].

## Enllaços externs

* Història de Malanca al Web Tiscali.it (italià)
# Marat Sarulu

Marat Sarulu (Марат Сарулу) (Talas (Kirguizstan), 26 de setembre de 1957 - 9 de març 2023) fou un director i guionista kirguís.

## Biografia

Va estudiar filologia a la Universitat de Bixkek després cinema a Moscou fins al 1984.
Va començar coescrivint el guió de la pel·lícula The Adoptive Son d'Aktan Abdykalikov. Després es va dedicar a la direcció amb una pel·lícula d'animació, un primer llargmetratge i després un curtmetratge. La seva pel·lícula Altyn Kyrghol va rebre el Cyclo d'or al novè FICA de Vesoul.

## Filmografia

* 1989 : Praying for the Virgin Bird (pel·lícula d'animació)
* 1993 : In Spe
* 1998 : Mandala (documental)
* 2001 : Ergii
* 2001 : Altyn Kyrghol
* 2004 : Burnaja reka, bezmiateznoje more
* 2009 : Pesni Iujnikh Morei
* 2014 : Pereezd

## Premis

* Festival dels Tres Continents 2002 : Montgolfière d'or per Altyn Kyrghol
* Festival Internacional dels Cinemes d'Àsia 2003 : Cyclo d'or pour Altyn Kyrghol
* Festival de Cinema Nits Negres de Tallinn 2014: millor director per Pereezd
* Asian Film Festival Barcelona, 2015: Menció especial per Pereezd

## Referències

* ↑ «Скончался народный артист Марат Сарулу» (en rus). [Consulta: 9 abril 2023].
* ↑ Marat Sarulu a kyrgyzcinema.com
* ↑ Marat Sarulu al web del FICA
* ↑ Palmarés del III Casa Asia Film Week: la pluralidad asiática, cineasiaonline.com
# Manuela Juárez Iglesias

Manuela Juárez Iglesias (Andavías, 1941) és una química i científica espanyola, que ha desenvolupat la seva àrea d'investigació al voltant de la tecnologia dels aliments.
És professora de recerca del Consell Superior d'Investigacions Científiques (CSIC) i directora de la Fundació Institut Madrileny d'Estudis Avançats-IMDEA Alimentació, vicepresidenta del Comitè Assessor d'Infraestructures Singulars del Ministeri de Ciència i Innovació, membre del Consell Científic de l'Agència Espanyola de Seguretat d'Aliments i Nutrició, del Comitè Científic i Tècnic de la Fundació García Cabrerizo, del Comitè Nacional Lleter i del Consell Científic de l'Institut Danone.
Va ser la primera dona que va rebre el Premi Castella i Lleó de Recerca Científica i Tècnica.

## Obra

* Experiències en aliments funcionals de llet d'ovella (Miguel Ángel de la Font Layos, Manuela Juárez Iglesias)Terres de Castella i Lleó: Ramaderia, 1889-0784, Núm. 181, 2011, p. 88-95
* Complementació en la dieta d'ovelles lleteres amb oli de soia (Gonzalo Hervás Angulo, Pilar Gómez Cortés, Pilar de Fruits Fernández, Manuela Juárez Iglesias, Ángel Ruiz Mantecón, Miguel Ángel de la Font Layos)Albéitar: publicació veterinària independent, 1699-7883, Núm. 121, 2008, p. 52-54
* Chromatographic techniques to determini conjugated linoleic acid isomers (Pilar Lluna, Manuela Juárez Iglesias, Miguel Ángel de la Font)Trac - trends in analytical chemistry, 0165-9936, Vol. 25, Núm. 9, 2006, págs. 917-926

## Tesis doctorals dirigides

* Contribució a l'estudi de la fracció lipídica de la llet d'ovella (2003).
* Balanç salí de les llets d'ovella i cabra i la seva incidència en l'aptitud tecnològica (1996).
* Estudi del polimorfisme de les proteïnes de llet d'ovella de les races manxega i segureña (1993).
* Efecte del procés de congelació sobre les característiques de formatge semiduro d'ovella (1991).

## Premis i reconeixements

* 1996: Premi de Recerca de la Fundació CEOE.
* 2006: Medalla d'Honor al Foment de la Invenció de la Fundació García Cabrerizo.
* 2009: Placa de la Federació d'Indústries Làctiques per la labor de divulgació del Valor Nutritiu de la Llet i els Productes Làctics.
* 2009: Premi Internacional Hipócrates de Recerca Mèdica sobre Nutrició Humana de la Reial Acadèmia de Medicina del Principat d'Astúries.
* 2014: Premi Castella i Lleó de Recerca Científica i Tècnica.

## Referències

* ↑ «Consejo Científico». Arxivat de l'original el 2015-07-22. [Consulta: 8 març 2018].
* ↑ La zamorana Manuela Juárez, primera mujer logra Premio Investigación Castilla y León
* ↑ Manuela Juárez Iglesias, Premio Castilla y León de Investigación Científica y Técnica 2014
* ↑ Premio Hipócrates para Manuela Juárez
* ↑ Manuela Juárez Iglesias, Premio Castilla y León de Investigación Científica y Técnica 2014

## Enllaços externs

* Biografia de Manuela Juárez Iglesias. Arxivat 2018-03-08 a Wayback Machine. CSIC Arxivat 2018-03-08 a Wayback Machine.
* Publicació lliuro d'aliments saludables.
* Samperio, M. A. (2011) «Dieta equilibrada i vida saludable fan prescindibles els aliments funcionals». El Diari Muntanyès. Notícies Cultura. [Entrevista a Manuela Juárez Iglesias]